LIETUVOS RESPUBLIKOS SOCIALINĖS APSAUGOS IR DARBO MINISTRAS

Į S A K Y M A S

DĖL SOCIALINĖS APSAUGOS IR DARBO MINISTRO 2002 M. SAUSIO 28 D. ĮSAKYMO NR. 14 „DĖL DARBO RINKOJE PAPILDOMAI REMIAMŲ BEDARBIŲ UŽIMTUMO RĖMIMO TVARKOS IR ĮDARBINIMO Į UŽIMTUMO FONDO REMIAMUS DARBUS TVARKOS PATVIRTINIMO“ PAKEITIMO

2004 m. kovo 30 d. Nr. A1-82

Vilnius

Atsižvelgdama į Europos Komisijos 2001 m. sausio 12 d. reglamento Nr. 69/2001 „Dėl Europos Bendrijų sutarties 87 ir 88 straipsnių taikymo de minimis valstybės pagalbai“ nustatytas sąlygas,

pakeičiu socialinės apsaugos ir darbo ministro 2002 m. sausio 28 d. įsakymą Nr. 14 „Dėl Darbo rinkoje papildomai remiamų bedarbių užimtumo rėmimo tvarkos ir Įdarbinimo į Užimtumo fondo remiamus darbus tvarkos patvirtinimo“ (Žin., 2002, Nr. 15-591):

1. Nurodytuoju įsakymu patvirtintoje Darbo rinkoje papildomai remiamų bedarbių užimtumo rėmimo tvarkoje:

1.1. Papildau 16 punktą šia pastraipa:

„Darbo vietų steigimas arba jų pritaikymas remiamiems bedarbiams įdarbinti, mokant darbdaviams užimtumo rėmimo subsidijas darbo vietų steigimo arba pritaikymo išlaidoms padengti, negali būti pagrindu esamoms darbo vietoms mažinti“.

1.2. Įrašau 17 punkte vietoj žodžių „iš Užimtumo fondo“ žodžius „iš Užimtumo fondo, valstybės biudžeto ir Europos Sąjungos struktūrinių fondų lėšų“.

1.3. Įrašau 18 punkte vietoj žodžių „iš Užimtumo fondo“ žodžius „iš Užimtumo fondo, valstybės biudžeto ir Europos Sąjungos struktūrinių fondų lėšų“.

1.4. Papildau nurodytąją tvarką šiuo IV skyriumi (buvusį IV skyrių laikau V skyriumi, o ankstesnius 23, 24 ir 25 punktus laikau 28, 29 ir 30 punktais):

„IV. Bendros užimtumo rėmimo subsidijų skyrimo sąlygos

23. Šios tvarkos III skyriuje numatytos užimtumo rėmimo subsidijos skiriamos remiantis Europos Komisijos 2001 m. sausio 12 d. reglamento Nr. 69/2001 „Dėl Europos Bendrijų sutarties 87 ir 88 straipsnių taikymo de minimis valstybės pagalbai“ nustatytomis sąlygomis.

24. De minimis valstybės pagalba – ne didesnė kaip 345 280 litų parama, išreikšta subsidijos ekvivalentu, vienam paramos gavėjui per trejus metus, skaičiuojant nuo metų, kuriais ši parama pradėta teikti.

25. Užimtumo rėmimo subsidija teikiama pagal šią tvarką darbdaviui vadovaujantis de minimis taisykle nesudedama su ta parama, kuri yra teikiama nesivadovaujant de minimis taisykle.

26. Iš viso pagal šią tvarką ir kitais atvejais darbdaviui suteikta de minimis parama negali būti didesnė kaip 345 280 litų per trejus metus, skaičiuojant nuo de minimis paramos teikimo pradžios.

27. Darbdavys, sudarydamas su teritorine darbo birža sutartį dėl darbo rinkoje papildomai remiamų bedarbių įdarbinimo, įsipareigoja pateikti teritorinei darbo biržai tikslią ir išsamią informaciją apie tai, kiek jis yra gavęs pagalbos per praėjusį trejų metų laikotarpį iki sutarties sudarymo ir kiekvieno mokėjimo prašymo teikimo momento (koks subjektas suteikė de minimis pagalbą ir kiek bei kada pagalba buvo suteikta), kitą prašomą pateikti informaciją.

Darbdavys, kas mėnesį teikdamas darbo biržai sutartyje numatytus duomenis (pažymą) apie darbuotojo dirbtą darbo laiką ir jam išmokėtą darbo užmokestį, privalo patvirtinti, kad šios tvarkos 21 punkte nurodytos de minimis paramos ribos, suteikus (išmokėjus) pagalbą, nebus viršytos.“

2. Nurodytuoju įsakymu patvirtintoje Įdarbinimo į Užimtumo fondo remiamus darbus tvarkoje:

2.1. Įrašau 14 punkte vietoj žodžių „iš Užimtumo fondo“ žodžius „iš Užimtumo fondo, valstybės biudžeto ir Europos Sąjungos struktūrinių fondų lėšų“.

2.2. Papildau nurodytąją tvarką šiuo IV skyriumi (buvusį IV skyrių laikau V skyriumi, o ankstesnius 18 ir 19 punktus laikau 23 ir 24 punktais):

„IV. Bendros užimtumo rėmimo subsidijų skyrimo sąlygos

18. Šios tvarkos III skyriuje nustatytos darbdaviui padengiamos išlaidos skiriamos remiantis Europos Komisijos 2001 m. sausio 12 d. reglamento Nr. 69/2001 „Dėl Europos Bendrijų sutarties 87 ir 88 straipsnių taikymo de minimis valstybės pagalbai“ nustatytomis sąlygomis.

19. De minimis valstybės pagalba – ne didesnė kaip 345 280 litų parama, išreikšta subsidijos ekvivalentu, vienam paramos gavėjui per trejus metus, skaičiuojant nuo metų, kuriais ši parama pradėta teikti.

20. Pagal šią tvarką darbdaviui skiriama parama vadovaujantis de minimis taisykle nesudedama su ta parama, kuri yra teikiama nesivadovaujant de minimis taisykle.

21. Iš viso pagal šią tvarką ir kitais atvejais darbdaviui suteikta de minimis parama negali būti didesnė kaip 345 280 litų per trejus metus, skaičiuojant nuo de minimis paramos teikimo pradžios.

22. Darbdavys, sudarydamas su teritorine darbo birža sutartį dėl Užimtumo fondo remiamų darbų vykdymo ir finansavimo, įsipareigoja pateikti teritorinei darbo biržai tikslią ir išsamią informaciją apie tai, kiek jis yra gavęs pagalbos per praėjusį trejų metų laikotarpį iki sutarties sudarymo ir kiekvieno mokėjimo prašymo teikimo momento (koks subjektas suteikė de minimis pagalbą ir kiek bei kada pagalba buvo suteikta), kitą prašomą pateikti informaciją.

Darbdavys, kas mėnesį teikdamas darbo biržai sutartyje numatytą pažymą apie darbuotojo dirbtą darbo laiką ir jam išmokėtą darbo užmokestį, privalo patvirtinti, kad šios tvarkos 21 punkte nurodytos de minimis paramos ribos, suteikus (išmokėjus) pagalbą, nebus viršytos.“

SOCIALINĖS APSAUGOS IR DARBO MINISTRĖ	VILIJA BLINKEVIČIŪTĖ